เด็กแนว: Afternoon – บล.เออีซี
CSS ข้าวต้มเตรียมขึ้นราคา – CSS ของพี่สมพงษ์  แนว …
29 มิ.ย. 2560

CSS ข้าวต้มเตรียมขึ้นราคา
– CSS ของพี่สมพงษ์  แนวโน้มผลประกอบการไม่น่าจะธรรมดา หลังจากรับงานเสาส่ง และการติดตั้งระบบส่งสัญญาณให้ค่ายมือถือยักษ์ โดยเฉพาะลูกค้ารายสำคัญในกลุ่ม TRUE ป้อนงานให้ปริมาณมาก ซึ่งมีความเป็นไปได้ว่าการเร่งส่งมอบงานจะก้าวกระโดดต่อเนื่องหลายไตรมาส และ Q2 นี้อาจเห็นรายได้ขยายตัวเกินกว่า 50% เทียบกับปีก่อนซึ่งถือว่าเยอะ ในภาวะที่ธุรกิจอื่นชะลอตัว แต่ธุรกิจเสาส่ง สายส่งสัญญาณกลับโตหลังจากประมูล 4 G ผ่านไปนั่นเอง งานนี้ถือเป็นช่วงเวลาที่ดีของบริษัทอย่างมากเป็นอสังหาฯ ครบวงจรที่มีขนาดสินทรัพย์ นอกจากนี้ล่าสุดรับงาน DTAC เพื่อให้บริการไร้สายบนโครงข่ายคลื่นความถี่ 2,300 MHz จำนวน 400 ต้นและน่าจะได้งานครบถึง 3,000 ต้นในปีนี้ ขณะที่งานวางสายใต้ดิน  คาดว่าจะส่งมอบทันบางส่วนใน Q4 ด้วย ระเบิดระเบ้อกันไปซะเลย  เราอาจะได้เห็นรายได้ปีนี้เกิน 6 พันล้านบาท ทุบสถิติรายได้ที่เคยทำมา นอกจากนี้สามารถทำ Margin ได้ระดับ 5% และจะไม่แปลกใจเลย
ถ้าจะเห็นกำไรปีนี้ไม่น้อยกว่า 300 ล้านบาท ถ้าประเมิน Historical PE เพียง 18 เท่า (Avg. low PE level) จะได้เป้ากว่า 4.6 บาท พระเจ้าช่วยกล้วยทอด ข้าวต้มราคาต้องขึ้นแน่ ด้านกราฟตอนนี้ถือว่าราคา Bottom อย่างมาก  กราฟมีความเสี่ยงต่ำ และสร้างตัวเป็นกรอบสามเหลี่ยม มี Stochastic ชี้ขึ้นบ่งบอกเชิงบวกด้านราคาลุ้นกันไปที่แนวต้าน 4 บาท หรือจะถือไปลุ้นผลประกอบการไตรมาสสองก็ได้ เพราะมองดูแล้วน่าจะโดดเด่นอย่างมากสำหรับข้าวต้มขึ้นหม้อร้านสมพงษ์นี้
 